CELEX: 32008D0066
Language: lt
Date: 1200873600000
Title: 2008/66/EB: 2008 m. sausio 21 d. Komisijos sprendimas dėl 2008 m. Bendrijos finansinės paramos Portugalijos kontrolės infrastruktūros, skirtos iš trečiųjų šalių įvežamų augalų ir augalinių produktų sveikumui tikrinti, gerinimo programai (pranešta dokumentu Nr. C(2008) 43)

22.1.2008   
            
            
               LT
            
            
               Europos Sąjungos oficialusis leidinys
            
            
               L 17/11
            
         
      KOMISIJOS SPRENDIMAS
   
   2008 m. sausio 21 d.
   dėl 2008 m. Bendrijos finansinės paramos Portugalijos kontrolės infrastruktūros, skirtos iš trečiųjų šalių įvežamų augalų ir augalinių produktų sveikumui tikrinti, gerinimo programai
   (pranešta dokumentu Nr. C(2008) 43)
   (Tekstas autentiškas tik portugalų kalba)
   (2008/66/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 13c straipsnio 5 dalies šeštą pastraipą,
   kadangi:
   
               (1)
            
            
               Direktyvoje 2000/29/EB numatyta suteikti Bendrijos finansinę paramą valstybėms narėms tam, kad jos pagerintų augalų ir augalinių produktų, įvežamų iš trečiųjų šalių, sveikumo patikrinimų infrastruktūrą.
            
         
               (2)
            
            
               2007 m. gegužės 21 d. rašte (nuoroda DGPC 070521 000604) Portugalija pateikė augalų ir augalinių produktų, įvežamų iš trečiųjų šalių, sveikumo patikrinimų infrastruktūros gerinimo programą 2008 m (2). Pagal 2002 m. birželio 11 d. Komisijos reglamentą (EB) Nr. 998/2002, nustatantį išsamias taisykles dėl nuostatų, susijusių su valstybėms narėms Bendrijos teikiamos finansinės paramos augalų sveikatos ir augalinių produktų, įvežamų iš trečiųjų šalių, kontrolės infrastruktūrai sustiprinti, paskirstymo, įgyvendinimo (3) Portugalija prašė Bendrijos finansinės paramos minėtajai programai 2008 m.
            
         
               (3)
            
            
               Portugalijos pateikta techninė informacija suteikė Komisijai galimybę kruopščiai ir išsamiai išanalizuoti situaciją. Komisija parengė reikalavimus atitinkančių kontrolės postų gerinimo programų sąrašą, kuriame pateikti duomenys apie siūlomos Bendrijos finansinės paramos kiekvienai programai sumą. Informaciją taip pat išnagrinėjo Augalų sveikatos nuolatinis komitetas.
            
         
               (4)
            
            
               Įvertinusi programą Komisija padarė išvadą, kad sąlygos ir kriterijai, nustatyti Direktyvoje 2000/29/EB ir Reglamente (EB) Nr. 998/2002 dėl Bendrijos finansinės paramos subsidijos yra įvykdyti.
            
         
               (5)
            
            
               Todėl tikslinga skirti Bendrijos finansinę paramą Portugalijos pateiktos programos 2008 m. išlaidoms padengti.
            
         
               (6)
            
            
               Šiame sprendime nustatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Bendrijos finansinės paramos skyrimas padengti Portugalijos 2008 m. patirtinas išlaidas, susijusias su kontrolės postų gerinimo programa, yra patvirtintas.
   2 straipsnis
   Didžiausia galima Bendrijos finansinės paramos, apibrėžtos 1 straipsnyje, suma yra 25 960 EUR ir bus skiriama kaip nustatyta priede.
   3 straipsnis
   Bendrijos finansinė parama priede nurodytai programai išmokama tik, kai:
   
               a)
            
            
               suinteresuotoji valstybė narė pateikia Komisijai dokumentus, įrodančius įrangos ir (arba) patalpų, išvardytų programoje, pirkimą ir (arba) gerinimą; taip pat
            
         
               b)
            
            
               suinteresuotoji valstybė narė pateikia Komisijai prašymą išmokėti Bendrijos finansinę paramą pagal Reglamento (EB) Nr. 998/2002 3 straipsnyje išdėstytas taisykles.
            
         4 straipsnis
   Šis sprendimas skirtas Portugalijos Respublikai.
   
      Priimta Briuselyje, 2008 m. sausio 21 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 169, 2000 7 10, p. 1. Direktyva su paskutiniais pakeitimais, padarytais Komisijos direktyva 2007/41/EB (OL L 169, 2007 6 29, p. 51).
   
      (2)  Ši programa – tai su kai kuriais pakeitimais iš naujo pateikiama 2006 m. programa, kuriai taikomas Bendrijos finansavimo principas buvo išdėstytas Komisijos sprendime 2006/84/EB (OL L 40, 2006 2 11, p. 21). Per Reglamente (EB) Nr. 998/2002 nurodytą terminą Portugalija nenupirko įrangos ir nusprendė iš naujo pateikti programą 2007 m.
   
      (3)  OL L 152, 2002 6 12, p. 16. Reglamentas buvo paskelbtas kaip Reglamentas (EB) Nr. 997/2002, tačiau jo numeris buvo ištaisytas, žr. klaidų ištaisymą (OL L 153, 2002 6 13, p. 18).
   
      PRIEDAS
      KONTROLĖS POSTŲ GERINIMO PROGRAMOS
      Programos, kurioms 2008 m. skiriama atitinkama Bendrijos finansinė parama
      
                  (EUR)
               
            
                  Valstybė narė
               
               
                  Kontrolės postų pavadinimai
                  (administracinis vienetas, pavadinimas)
               
               
                  Reikalavimus atitinkančios išlaidos
               
               
                  Didžiausia Bendrijos finansinė parama (paramos dydis – 50 %)
               
            
                  Portugalija
               
               
                  Porto (oro uostas)
               
               
                  4 202
               
               
                  2 101
               
            
                  Leixões (uostas)
               
               
                  6 182
               
               
                  3 091
               
            
                  Aveiro (uostas)
               
               
                  6 182
               
               
                  3 091
               
            
                  Lisboa (oro uostas)
               
               
                  4 202
               
               
                  2 101
               
            
                  Lisboa (uostas)
               
               
                  6 182
               
               
                  3 091
               
            
                  Setúbal (uostas)
               
               
                  6 182
               
               
                  3 091
               
            
                  Sines (uostas)
               
               
                  6 182
               
               
                  3 091
               
            
                  Faro (oro uostas)
               
               
                  4 202
               
               
                  2 101
               
            
                  Ponta Delgada (oro uostas)
               
               
                  4 202
               
               
                  2 101
               
            
                  Funchal (oro uostas)
               
               
                  4 202
               
               
                  2 101
               
            
                  Bendra Bendrijos finansinės paramos suma
               
               
                  25 960